钦定古今图书集成/方舆汇编/职方典/第1175卷 > 黄州府山川考三 府县志合载
## 钦定古今图书集成/方舆汇编/职方典/第1175卷 > 黄州府山川考三 府县志合载

广济县

独山　在县东南三里许。众山环拥，而一峰孤迥若髻。寇乱，居民倚为石垒近万人，防守最严。贼骑驰山下，山砦称“能坚持者，独山为最。” 癸未，诸砦溃，独砦诱降，始解。

灵山　在县东。“慧日” 、“白云” ，双峦叠起。东有马祖寺，唐时道一游至此。今青苔白石，宛有锡钵间设绳坐疏班之意，石上足迹宛然。旁有挂雪溪，上有眺远台，下有卧云桥，又有多罗庵。而鹫岭、谛信、白云诸庵环列山半。由山而下，又有浮渡石在焉。

横冈山　在邑东北二十五里。势接东冲，西联层峰、赤寨诸山，连冈翠拥，绵亘桀竖，若攒图霄上。崖立峭拔，壁岸无阶。左侧有舍身喦石窦多鱼，雌雄四趾，顶有真武殿。旁郡数千里咸来瞻拜。仄行喦阿，探鱼石窦，中占熊蛇。东有桃树岭，胡八叟读书处，在万山幽郁中。虬松鹿石，今榛莽矣。

多云山　，在县南二十里。他山无，惟此山晨起多云气。

白石山　，在县北二里。多石，望之磊磊若琼，故以“堆琼” 为县景最胜。

观山　在县西

五峰山　在治东三十里。自荆竹河南上，卓木高千仞。缘岭行陡壁上，视其溪，隐见石底，如黑云万叠，水喷高丈馀，响杂山上，人语不闻，中有水碓碾具。下望前嶂，梯田百坵，如石鲸鳞甲，卓木麓，去五峰半里而近，上五峰石磴，便苦跻攀。行二三里，过大石上，可坐千人，高八九丈，俗呼“鸡婆石。” 至头陀寺三门外，林莽深密，转穿小谷，过“万竹岭” ，达禅院。山产梵光石，如水晶色，峰峦秀绝。

层峰山　在县北十馀里。峰自横冈绵亘至此，特耸秀，出诸峰上。列嶂分脉，为县来脉之祖。旁有青著寺，为余玠读书处。寺左有塔，圮废有增，从荆榛中得数石，上镌“元祐四年造。” 邑人张北溟重建刹，延僧居之。西数里为赤砦，亦有小刹，旧为里人避兵处。

雨山　，在县西南十五里。

大圣山　邑东南。有灵湫，《广舆记》云：“飞瀑奇绝，有费龙君庙。”

四望山　，在县西南二十里。上有寺，寺外有大石三，植立如门，故又呼“石门” 焉。

石港山　侧有龙窟，兴云致雨。里人望其气即应。

大阖山　：一名峇嵝。在邑东二十五里。横两山间，有五峰嶙峋，翠屏万含，圌《蜜嶛巢》。中峰万含，则胡笃生别业也。

余公山　在县东二十里，俗称“蜈蚣者谬山” ，以余公玠墓得名。

安乐山　在县东十里

大符山　在县东四十里。旧有庵曰“朝阳” ，即四祖再来僧塔处。流寇猖獗，邑诸生梁重其与弟之遴等集众保大符山。

龙头山　在县东五十五里。山龙象，其尽处如龙首昂起，而两石屹立如角，石下有泉，俗呼“龙眼。” 东五里为双城驿，驿东有桥，为黄梅界。南十里为冷水涧。又十里为塔儿砦。七里为郑公塔。郑公昔尝住兹土，舍地建塔，名椿山塔，寺曰禅居。有大士阁，阁下殿祀真武。

凤凰山　在县东四十五里。山南为禅姑山，寺曰“永兴。” 又五里为岳哲宅，岳忠武裔。忠武子震，镇黄梅五郎关，闻家难，匿大河民间，弟霆往从之朝，恨未释，改岳州为纯州，遂不敢称岳。石壁山　在灵山南，其东为石步岭，俗曰“失妇” ，云有新妇至此，忽失所在。凡娶妇嫁子，当过岭者，必纡他道避之。又南为八斗岭，岭东有“史孝子墓” ，西有《刘老人墓》。

灵龟山　，在白茅冲，左与九龙城相望。山有幽

居寺相传四祖卓锡此山，夜闻龟声。后掘地得云版，上有“灵龟山幽居寺名” ，因名之。明永乐间，蓝敬忠为开山檀越。嘉靖壬寅，荆国卜永定妃藏，寻感异梦，改地。越十年，令复其寺，新之，储田若干亩。崇祯中，欲复夺为王母藏，感怪梦遂止。

皇清顺治十八年重建，改寺曰《璎珠》。

后峰山　自石门数里南起，为后峰，峰东为大藏寺。寺为蒋祖修静处。山谷纡抱，溪流映带。县令刘淯水作亭其上，名“杯度亭。” 前为观音山，祀大士像，为陈求吾读书处。

大罗山　，在大藏寺东。四周皆山，一水从石港横出。寺当山隈，极为幽静。

连城山　临连城湖。旧有砦。元末盗贼蜂起，邑人杨普铭砦此保井里，后归明。南为女儿城，相传樊哙女筑。下有连城桥，即龙坑大路，与塍塘桥相去十馀里。又数里为伊家渡，山北有玉石寺。

太平山　在县东南六十里。旁有炼丹丘，晋远公卓锡于此。后入庐山，去时笑露黄牙，因寺于此，名黄牙。西里许有花关桥，云关索经此往襄樊，以剑击桥石，居人为建祠，祀关公暨索。又半里有松林百十株，拳曲青苍，若虬龙状，中有三大石，矻然峰立，名石林。西南有儒林觜，宋时陆姓昆季三人官学士，居此，自署别墅，号“儒林。” 明时翰林陈朝富徙此。东自郑公塔西，距此有六石，故自郑公塔西至花关桥，里以六石名。北四里许又有七石，嶙峋特出，比聚若星，为北斗七星云。

登高山　在县南里许。南行数里，有桥曰“七里桥。” 麓有亭，曰“山包亭” ，庵曰“仰天庵。” 西南为铜管山、赤土山。

紫雾山　在县南十里。峦立如屏，望之尝见有雾腾空而紫。山下二径，一自麓而南达武穴，一自麓东而南达龙坪。有亭当其路，曰“两路口。” 南里许为石门亭，为师姑塔。

闵家山　在县西里许

岳山　，在县西北七里。岿然秀出，或称“药山。” 下有胡高轩坟。

展旗山　，在县西北二十里。山自赤寨迤逦数里，如展旗，故名。

麻夤山　上有寺，僧元机创。南为四顾坪，坪有庵。又西为蕲界岭，明末典史魏时光御贼死难于此。

秀云山　在县西二十馀里。俗称“北流山。” 顶曰“龙顶” ，在济西特高。其半为碧云庵，东为龙井涧，有泉，旱祷取水，则雨立至。又东为德胜殿，祀太子神。

仙姑山　在县南十里。相传为何、陈、许三仙姑修炼处。顶石高寻许如座，有三女趺坐痕。数里为石牛，石立似牛。又南为雨山，上有古建寺，后唐刱。下为龙泉塘。又二里为黑石头。

苏家山　，在县西南五十里。南数里有峰名“刘季峰” ，汉祖征黥布，避兵于此。竹叶细析如丝，云“汉祖匿山中取而剖之者。”

潘山　在苏家山东

“竹隐山　寺” 在众山中，修竹夹寺左右。

松山　在苏家山东，上多古松，越数里，为避难冲。云深径隐林樾，古茂幽岩老石，人所不到，昔人于此避难。

金家山　上有寺。双泉，詹祖于此修静。

葛蒲山　，在县东五里。山下为紫石头，邑中诸水入湖处，雄峙水际，为济水一关。

寅山　俗云“银山” ，在蕲州东，而治属广济。宋乾道四年，有以银矿献者，上命守臣询究，银山亦在献内。明洪武初，武昌、蕲、黄凡宋、元银场铁冶悉罢。

长风山　在县南江浦。《水经注》：“江水东迳蕲春，正东得铜陵口，右迳虾蟆山北，而东会海口。水南，东合臧口江浦。又左迳长风山南，得长风口，江浦也。” 则长风在寅山下，近马口一带。

阳城山　，在县南六十里。自马口诸山西来，屏障叠列，雄峙江上。

玉屏山　、狮子山　俱在县北。

积布山　在县南江浦。《水经注》云：“江水又东迳积布山南，俗云积布矶，又云积布圻” ，庾仲雍所谓“高山” 即此。迤𨓦耸峙，江上石横理而纵之，层积似布，与隔江下山矶对束江水，其流甚狭，下有石，可坐钓。

盘塘山　在县南六十里。自阳城、北台诸山，峘起并立，㟥峣峭拔，而或断或联，中岈以深，径折烟迷，岩连路塞。最高处为笠儿脑，有《蔡大官昇》

《天遗迹》，相传大官名广福，弟广善，唐贞观间敕为神。神初降于朱慕桥，憩阴于张胜侧，飞升于笠脑。有李行思者，因梦感视马迹所止，为祠三处。其北马口寺，乃詹祖道场基，倚云崿似鸣凤形。东大脑坡，上有鹿池，出石罅中，与马鞍山峡对峙，险甚阴翳，时虎狼咆哮。南数里为盘塘镇，小港西为紫荆夫人祠，昔有人舟泊，见夫人于月光中。询之，答以诗。翌日至祠前，土墙茅屋紫荆，果与诗合。

北台山　在县南七十里。奇峰秀岭，回环相佐。有观音岩十八叠流水坪下，过石步岭，俯木麻、仙谿二湖。

铁船山　在县南。上有寺，下为鲁肃府肃屯兵处，祠今毁，像存江浦，或曰“澛济洑” ，未知何解。再东过盘塘，下为龚家庄。江浦去山麓迢遥，自此始筑坝捍江水矣。

青林山　在县南六十馀里。《水经》：江水又东，左得青林口，注东陵乡。西南流，水积为湖，湖西有青林山。宋泰始元年，明帝遣沈攸之西伐子勋，伐栅青林，睹一童子甚丽，问伐者取此何为，答欲讨贼。童子曰：“下旬当平，何劳伐此。” 在众中忽不见。湖水西流，谓青林水。又西南历浔阳，分为二水，一水东通大雷，一水西南流注于江。《经》谓刊水右对马头岸，今属瑞昌。

天明山　，在县东二十五里。

东冲山　在县东三十里。层峦叠翠，春冬积雪不消。有幽岩洞窟，多为逸士所栖。上有鲍照读书台，题咏甚多。

黄鹄山　在县治后

午山　即武山，在午湖中，危石峭壁，周遭少可登处，惟南一迳称平。春夏湖水弥漫，山形如鲤浮水上，阔十馀里，中有螺蛳山，亦称“螺墩团山　” ，在湖南，岸皆乱石，石扣之有声，丛岩若虎豹虬龙。有穴鸥时时浮出，谓与湖潜通。而东湖口迳破头山南，下有塘龙，数腾雷雨。

黄花山　在湖北岸上有庙，可望江南诸山水。山麓“荆林庙” ，奉杨四将军神，最灵异，土人以卜年及人间凶吉。又北凤凰山、狮子山，则县诸水出处，踊跃相对，为关栏也。

宗山岭　在县东南五十里。其下为橦梓牌，或曰“童师排。” 东出为云兴寺，寺隔溪为杨坞山，即钓鱼台，相传有康茂才坟。又越溪为李齐坂。坂与杨坞皆溪水环绕，避乱者以是为依焉。过坂皆湖，其东为黄巾砦，为沙湖。

灵泉洞　，“在县北六十馀里，洞最幽古，乳泉春夏多注，冬日把炬入洞。初小至二三洞，可侧身入，华盖几席丹灶悉具。有石鼓石钟，击之各得钟鼓声，龙猊势各奔腾。一小石龟，头足俨然，其他形崇积，类神鬼设施者。第九洞，穴甚多而狭至六七孔，有类鳖形蟹形者。中洞颇大，有深潭不可越，扬炬照之，见其东益空阔” 不可测，而潭水深黮，畏人无从取道，疑有龙蛇乃返。万历中，岁旱，有骆法师者，向中洞潭取水。龙起水涌，众不及避。法师身当之，俟水止众出而后去，以是人益不敢至。崇祯末，乡人携鸡犬入避寇者甚众。或云：“三国时关索，尝休息于此。” 至今乡人祀之。

仙人山　，在阳城山之腹，纡回两湖间，高可百馀仞。入洞渐深，大如庭堂，可容千人。相传有道士数辈居此。一道士年最老，常蓬跣入，上下屈曲，不知几里，而最后闻江上橹声，疑与隔江通，人反从江底穴下行，惊而出。至今石榻、石龟，道士遗迹尚存。

石垄坡　在县南四十五里。自东冲至此，两山夹峙，石坡陡峻。

铁石墩　在县西南四十里。《唐志》：“蕲春郡内广济，蕲水有铁，未置坑冶。” 《一统志》亦云“产铁。” 今蕲有百家冶火炉铺，相传鼓铸而济，未有征。俗传铁石为铁矢，某造铁船，此其遗也。

《白鹤》，石　翔喙似鹤。

银青石　色似银

铁青石　色，黡然若铁。

《紫金石　》其质类金。

火石　时有燿，若火出。

剑锋石　其形似剑。以上六石，俱在郑塔西。大江　在县南七十里，自蕲春东得铜零口，迳长风积布，又东得青林口，迳龙坑。而下龙坑旧为鸿脑洲，民倚堤为市，东十里为古佛寺，于土中得石佛寺以供之，故名。

大金河　自白茅、殷冲诸水汇而南，迳鲤沟，右大金庙东。又十馀里，迳黄花山阴，出羊头岔入。

白水塘

关山河　出赤寨、展旗诸山水，十里为松阳桥，又为“石塔河” ，为“夏六官人桥” ，迳秀云山。东为关山河，迳苦竹园数里入团山湖。

连城河　在县南六十里。有渡。

斤竹河　在县治东。出“东冲诸水，至明，水悬岩数十仞，飞瀑直下，喷沬鸣雷。冬日听之，似多喜声。春夏则震怒如霆，排击不测。久旱无声，倏如雷音，二三则数日内必大雨。” 下注为潭，潭隐深不可犯。水溢西出，迳黄牛垸西数里，迳五峰山侧，与梅水冲水会。白土岭诸水西流为斤竹河。有桥，当驿道十馀里，会车坊河。车坊亦东冲诸水，出板圣龙潭，迳清壑亭侧，下为桥，即车坊驿路十馀里与斤竹河共迳成相寺前。又数里迳猫山口，为团头河，分而为二，至六石里坂，同为一河，迳廖陆溪，入赤矶湖。费祠龙湫水，迳株岭，会十八叠众流为骆家河，历花关桥，会屈家河水，绕太平山侧入赤矶湖。

朱家湖　在蕲城南门外，属广济地。其水迳寅山北上下阳门，入马口湖。

马口湖　在县南六十里。

武山湖　在县南四十里。中有山即螺墩，西与黄泥湖接，凤港桥其通处也。下东湖口为官桥渡迳樊哙城南为小港，与塍塘湖诸水会。西数里为广野湖，其下为系马觜，乃孙公英堤处。乡有湖水汎田，英督众筑堤护田，因号曰“北塘塍。” 复为长堤以护其外。英尝系马其处，后人德之，故云。南为苏家坂，数里为伊家桥，其下为“连城湖。”

《青林湖　近青林山》。

翻车水　在九江。英布于水北筑翻车城。《杨林水　》，在县境内。

梅川　，源出横冈诸谿涧，数里汇为川，下会层峰诸谿水，为双河口。西南行，迳毕家坂东，又迳演武场，西北折而南，迳春风桥，会灵山、浮渡诸水。北折而西，出仁寿桥，下绕回川，觜当县治前凝秀坊，径南去。明嘉靖间，县令杨公阜塞之，导水西折，绕治右，迳四高楼北，为沧浪桥。始折而南，会清流港水，迳关圣祠前，有刘公闸，十里绕潘垱，又十馀里迳柏林、东冈间，又二十馀里入陶家塘，迳紫石头入武山湖。

中洲　在大江中。《元史·地理志》云：“宋嘉熙兵乱，广济、黄梅徙治大江中洲，事平复旧。明崇祯末，寇乱广济，复徙治于此。六七年，始还旧治。” 今新洲内老洲也。

黄花港　在县境内

善潭　在县西五里。南北二泉。

广济塘　在县治北

武家穴坝　在大江边，自盘塘下至黄梅杨家穴，计长一百九十里。每岁修筑，以捍江流。费家龙泉　，在大明山。

黄梅县

北邙山　在县北二里。山顶周正，类方屏玉枕，为邑来穴。邑人谓“赤土可用” ，往往掘取之，真气泄矣。

台望山　在县北七里。自南望之，峰峦联拱如台星。

紫云山　，距县北七十里，即老祖与道悟道场。山路萦数十里，望之若削笔。造其巅，坦平宽旷，东西环拱，内有平田五十馀亩。峰顶植茶，名“紫云茶。”

石牌山　在县西北三十里，深入为三十六水山，一水盘环三十六渡，故名。其下为宋益“飞仙庙” ，内有黄龄洞，即宋益修炼处。

西山　，在县西三十里，一名“破额山” ，即四祖道场。

北山　在县东北七十里，无迹禅师道场。俗云“南山煮水北山烟。”

豹儿山　在县北二十里，上有云峰庵。

小溪山　在县东二十里。内有梅师岭、拳石洞、三丫岭。山　上寺山　、下梅水山　、中梅水山、上梅水山　，俱在县东四十里。

閟宫山　，在县东北二里。

石门山　，在县东北十里。

乌牙山　在县东北十五里，上有灵峰院。城隍岭山　，在县东北十五里。

白杨岭山　：在东山右。

唐家山　，在县东北七十里，抵蕲州界。

狮子山　在县东北

粉壁山　，在县西北十里。

安德山　，在县西北十五里。

杨梅岭山　：在县西北二十里。

大竹山　、小竹山　：俱在考田山西。

高山　在考田山东。上有高山寺，静鉴禅师真身在焉。

鼓角山　、天衢山　俱在县东北七十里。回斾岭山　在县东北七十里，抵宿松界中峰山　中有白马寺。

卓壁山　在县正东十里。

茅栗山　：在县正东十五里。

车鼓山　在县东

下古磉山　：在县正东二十里。

中古磉山　：在县正东二十五里。

上古磉山　，在县正东三十里。

停前驿山　：在县正东四十里。

毕家塝山　：在县正东五十里。

赤土坡山　：在县正西三里。

毛光山　在县正西七里。

金钟山　在县正西十里。

瓦市山　：在县正西十五里。汉黥布所筑，东西二城在内。

大河铺山　：在县正西二十里。

瑶凤山　、大叶山　：俱在西山前。

熊家山　在县东南五里。孝廉熊兆师《祖茔》在焉。

“龙泉山　” 、萧山　：俱在熊家山北。

香炉山　在县东南十里。

“马鞍山　” 绝顶有天窗洞。

矿山　，在县东南十五里。

小木岭山　：在县东南二十里。

大木岭山　、独山　俱在县东南。

东观山　在县东南四十里，抵宿、松界。

路头山　在县西南十里。

破山、口山　、黄龄觜山　、掘头山　俱在县西南五十里。

多云山　，在县东北十五里。上有多云庵，流支禅师塔在焉。

五祖山　，在县东北二十里。一名冯茂山，俗呼“东山。” 唐五祖大满禅师道场。

龙坪山　：在县东北五十里。

南山　有《普庵禅师道场》。

考田山　，在县西北三十里。

黄梅山　，在县西四十里。山多梅，县之取名以此。

马头山　在县东南三里。

笔架山　在县东十里

德章山　，在县东南十五里。上有广严二大师及清身道者真身。

凤翔山　，在县西南十五里。

蔡山　在县南五十里。山产大龟，因名。上有龙王庙，大江经流其下。

漏头山　在县西十里。明太祖讨陈友谅，驻驆于此。

福盆山　在县西南十里。其象环抱如盆。邑太仆卿瞿晟墓在焉。

舒城山　在县西南四十里。山在太白湖东，四面皆水，为避乱地。

凤台山　：在北邙山上。

杨家庄山　：在县北三里。

陈瑞山　在县北五里

七岭冈山　在县北七里。以山冈分七支而行，故名。

菩提广福山　：在七岭冈上。

晒榖山　：在七岭冈后。

姚家山　：在七岭冈上。

谷觜山　在七岭冈

焦墩山　在县西南二十里。

沙罗觜山　：在县西南四十里。

游螺墩山　，状如覆釜，每于雨暗雾蒙时，望之若游于湖中。邑赠君黄见溪墓在焉。

段家洲山　：在正南，隔河。

前山　　　　、“后山　　　　” 、《金牛山》。

天马山　　　。《炊坯》山　　　。《团山》。

双尖山　　　、鹞子山　　　、龟山。

茅屏山　　　，《下新山　　　》，《上新山》。

以上诸山俱在县正南二十里。

马黄岭　：在台望山上。

卓壁岭　、佛子山　：俱在台望山右。

苦竹口　：在台望山前。

汪山口　：在台望山右。

东北之水　，一发源于唐家山龙平山麓，下隆斗河、迳渡、下桥河，至两河口合流。一发源于古

角河经停前驿河至两河口，泛柘林铺，下铁塘口，一发源于茅栗山安亭港，出悠悠河，至龙泉山，与大河合。一发源于小溪山三丫岭，经多云，过陶家铺河，至沙河，合诸水于铁塘口流。寻转县前，谓之“县河。” 自县西流汇张家湖，会马头桥河、殷家河众水，西南流黄莲觜走下新达、东观，出急水入大江。

西北之水　，一发源于青草、太平六渡河。三十六《水经考》田冲下大河铺至白花坂，分流为二：其西流者入长安湖；其东流者下桂家赛，入濯港。一发源于安德山，经漆木港入大河，泄太白湖；一发源于大叶山，经双城小河，斜下龙头山河，至舒城山河，合长安湖，入濯港，东流黄莲，皆走下新达东观，出急水，入大江。

南面之水　，自白湖渡河接太白湖，通孔龙小江。小江筑有坝，坝北亦达黄莲觜，坝南直达清江镇，即滨大江。

县前河　在县治南

隆斗河　在县东十五里。

龙坪河　在县北四十里。

西河　，在县东北十里。

亭前河　在县东北三十里。

感湖　，在县东南五十里。

涉湖　，在县东南六十里。

杨林湖　在县西南二十五里。

源湖　在县东南三十里。有大源、小源。

太白湖　在县西南四十里。

陶水湖　在县西南四十里。

柴池湖　在县西南九十里。

白湖渡　在县西南三十里。

濯港　在县西南二十里。自濯港至孔坝，于此运饷。

黄花港　：在县南二十里。

清油港　：在县南二十里。

安亭港　：在县东南十里。

大港　：在县东南二十里。

古港　：在县东南二十五里。

桂公堤　在县长乐乡一带，皆滨江。上自垄坪、保赛庙，历蔡山、何家堡，属黄梅。自何家堡历套口，至小池口，属下袁家围，至断腰，又属黄梅。明初，康茂才建长堤于沿江，屡修于知县杨本俊、范德超。万历三十六年戊申，洪水冲堤，破口数十处，崩陷田地三千馀亩，民舍俱漂，栖泊无所。知县桂生芝驾舟载银米沿堤周济。已而恳上台发帑建堤，弃崩陷之险口而改筑内地。其馀破者补之，卑者增之，高坚倍昔，百姓利赖，名《桂公堤》。

锺公堤　前名曾公堤。县南自濯港三十里抵孔垄，地势洼下。春夏之交，洪水渰没官道，行旅苦之。明万历十年，署县事推官曾维伦捐俸筑堤三十里，岁久崩塌。万历四十八年，知县锺吁俊重筑此堤，捐俸雇工，或劝有财者助之，或罚有罪者曰：“以官赎锾，为汝作功德，又以宽汝辜。” 民乐于输。堤高一丈，广丈二尺，装沙覆其上，沿堤树杨柳三尺一株，树茂，行人暑不张盖。自孔垄下至清江，填补修筑，高阜荡平，百姓感之，故又曰“锺公堤。”

石公堤　又名“断腰堤” ，即桂堤之尾也。一破则杨穴无寸土可以立锥，且溯而上之。灌下新至黄莲觜，亦是水政要害之地。

皇清顺治六年，邑乡官石镇国任安池道会、《德化》、宿

松、黄梅三县合筑。高广倍前。作屋堤上。令民驻守。著《经纪积榖》。以备修堤之需。

严家闸　下孔垄十五里。德化之封郭洲，岁苦坐湖渰没，而黄梅之柴池湖亦受其害。万历年间，德化绅衿会梅之孝廉邢懋学、司马汪可受，相地势，买严氏田地，穿堤建闸以畜泄之，名“严家闸。”

武思穴坝　在县东三十里。自杨家穴至宿松分界。

西池塘　在县城西北，诸水汇此。

白马堰　，在县北十里。

谷嘴堰　在县北十五里。

老鸦堰　在县龙坪河之冲。

三渠堰　，在县东南三十里。

万家井　在县前，一名“义井。”

清泉井　在五显庙后

忠井　，原张家井。鸿胪张训居此。闻建文遇难，正衣冠北拜，赴井死。族人名为“忠井宅” 后卖与罗姓，遂名“罗家井” ，在五显庙东。

段巷井　在段家巷，井栏石镌曰“政和三年立。”

盖宋徽年号也

“司边井　” 在郑家巷。

明汲井　在儒学《礼》门外清洌，解燥。明汲者，明王汲引之义也。

“护坊双井　” ，石御史子溥凿，以护绣衣坊者。道会仓井　在西关外。

“孙公井　” 署县事孙铉建城，因凿此井，在西门城内。